pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงยุติธรรม โดยบังคับคดี เผยผลสำรวจ ประชาชนเชื่อมั่นในการทำงานกรมบังคับคดี ส่งผลดีต่อระบบเศรษฐกิจของประเทศ
วันพฤหัสบดีที่ 21 กันยายน 2560
กระทรวงยุติธรรม โดยบังคับคดี เผยผลสํารวจ ประชาชนเชื่อมั่นในการทํางานกรมบังคับคดี ส่งผลดีต่อระบบเศรษฐกิจของประเทศ
นางสาวรื่นวดี สุวรรณมงคล อธิบดีกรมบังคับคดี ร่วมกับดร.นพดล กรรณิกา ผู้อํานวยการสํานักวิจัยซูเปอร์โพล แถลงผลการสํารวจความเชื่อมั่นของประชาชนผู้รับบริการที่มีต่อกระบวนการบังคับคดี
เมื่อวันที่ ๒๐ กันยายน ๒๕๖๐ เวลา ๑๓.๓๐ น.
ณ ห้องประชุม ๒๐๕ ชั้น ๒ โรงแรม เซ็นทรา ศูนย์ราชการและคอนเวนชั่นเซ็นเตอร์ แจ้งวัฒนะ
นางสาวรื่นวดี สุวรรณมงคล อธิบดีกรมบังคับคดี
ร่วมกับดร.นพดล กรรณิกา ผู้อํานวยการสํานักวิจัยซูเปอร์โพล
แถลงผลการสํารวจความเชื่อมั่นของประชาชนผู้รับบริการที่มีต่อกระบวนการบังคับคดี
อธิบดีกรมบังคับคดี กล่าวว่า กรมบังคับคดี ได้จัดทําโครงการสํารวจความเชื่อมั่น
ของประชาชนผู้รับบริการที่มีต่อกระบวนการบังคับคดี ประจําปีงบประมาณ ๒๕๖๐
โดยมอบหมายให้สํานักวิจัยซูเปอร์โพล เป็นผู้ดําเนินการตามโครงการดังกล่าว
เพื่อสํารวจการรับรู้ และความเข้าใจ ตลอดจนความเชื่อมั่นของประชาชนผู้รับบริการ
ผู้มีส่วนได้ส่วนเสีย หน่วยงานภาคราชการ ภาคเอกชน และภาคธุรกิจ
ที่เกี่ยวข้องกับการบังคับคดี
เพื่อจะได้เป็นแนวทางในการปรับปรุงและพัฒนางาน
รวมทั้งการขับเคลื่อนยุทธศาสตร์ของกรมบังคับคดี ต่อไป
ด้านผู้อํานวยการสํานักวิจัยซูเปอร์โพล กล่าวว่า ได้สํารวจความเชื่อมั่นของประชาชน
จากกลุ่มเป้าหมาย จํานวน ๑,๐๘๐ ราย ทั่วประเทศ โดยมีผลการสํารวจ ดังนี้
๑) การทํางานของกรมบังคับคดีมีส่วนช่วยในด้านการค้า การลงทุน
และส่งผลดีต่อระบบเศรษฐกิจ คิดเป็นร้อยละ ๙๘.๔
๒) การทํางานของเจ้าหน้าที่กรมบังคับคดีในภาพรวมมีแนวโน้มดีขึ้น
เมื่อเทียบกับการทํางานของเจ้าหน้าที่ในอดีต คิดเป็นร้อยละ ๘๖.๓
และ ๓) กระบวนการขายทอดตลาดของกรมบังคับคดี มีความโปร่งใส
เป็นธรรม ไม่เอื้อประโยชน์ให้กับคู่ความฝ่ายใดฝ่ายหนึ่ง คิดเป็นร้อยละ ๘๙.๙
นอกจากนี้ พบว่าผู้รับบริการมีความเชื่อมั่นต่อกระบวนการบังคับคดีแพ่ง ร้อยละ ๘๕.๘
กระบวนการบังคับคดีล้มละลาย ร้อยละ ๙๑.๓ กระบวนการฟื้นฟูกิจการของลูกหนี้ ร้อยละ ๘๘.๐
กระบวนการไกล่เกลี่ยข้อพิพาท ร้อยละ ๘๒.๑
และกระบวนการติดตามและเฉลี่ยทรัพย์ในคดีล้มละลายร้อยละ ๙๐.๒
ทั้งนี้ ร้อยละของความเชื่อมั่นในกระบวนการบังคับคดี
ที่สามารถตอบสนองความต้องการของประชาชน หรือผู้รับบริการในภาพรวม คิดเป็นร้อยละ ๘๖.๙๕
รัฐบาลไทย-ข่าวทำเนียบรัฐบาล-ไทย-อินโด ชื่นชมความสัมพันธ์อันดี อย่างต่อเนื่อง และพร้อมขยายความร่วมมือ แลกเปลี่ยนเรียนรู้ประสบการณ์ร่วมกันอย่างรอบด้าน
วันพฤหัสบดีที่ 25 มิถุนายน 2563
ไทย-อินโด ชื่นชมความสัมพันธ์อันดี อย่างต่อเนื่อง และพร้อมขยายความร่วมมือ แลกเปลี่ยนเรียนรู้ประสบการณ์ร่วมกันอย่างรอบด้าน
ไทย-อินโด ชื่นชมความสัมพันธ์อันดี อย่างต่อเนื่อง และพร้อมขยายความร่วมมือ แลกเปลี่ยนเรียนรู้ประสบการณ์ร่วมกันอย่างรอบด้าน
วันนี้ (25 มิถุนายน 2563) เวลา 10.00 น. ณ ห้องรับรองรัฐมนตรีว่าการกระทรวงกลาโหม ศาลาว่าการกระทรวงกลาโหม นายอะฮ์มัด รุซดี (H.E. Mr. Ahmad Rusdi) เอกอัครราชทูตอินโดนีเซียประจําประเทศไทย เข้าเยี่ยมคารวะพลเอก ประวิตร วงษ์สุวรรณ รองนายกรัฐมนตรี ในโอกาสพ้นหน้าที่ สรุปสาระสําคัญดังนี้
รองนายกรัฐมนตรีกล่าวยินดีที่ไทย กับอินโดนีเซียมีความสัมพันธ์ที่ราบรื่นใกล้ชิด โดยไทยหวังที่จะกระชับความร่วมมือระหว่างกันอย่างรอบด้าน เพื่อมุ่งสู่การเป็น “หุ้นส่วนยุทธศาสตร์” (strategic partnership) พร้อมขอบคุณเอกอัครราชทูตฯ ที่มีบทบาทสําคัญในการส่งเสริมความสัมพันธ์ระหว่างทั้งสองประเทศตลอดระยะเวลาที่ดํารงตําแหน่ง รวมทั้งสนับสนุนการทําหน้าที่ประธานอาเซียนในปี 2562 ของไทย และยืนยันว่า ไทยพร้อมต้อนรับและร่วมมือกับเอกอัครราชทูตอินโดนีเซียคนใหม่ เพื่อส่งเสริมความสัมพันธ์ให้แน่นแฟ้นยิ่งขึ้นต่อไป
โอกาสนี้ รองนายกรัฐมนตรียังได้กล่าวขอบคุณอินโดนีเซียที่สนับสนุนการดําเนินนโยบายของรัฐบาลไทย ในการแก้ไขสถานการณ์จังหวัดชายแดนภาคใต้ด้วยสันติวิธีมาโดยตลอด โดยไทยมุ่งมั่นที่จะพัฒนาพื้นที่ดังกล่าวให้มีความเจริญรุ่งเรือง และชื่นชมความร่วมมือระหว่างหน่วยงานความมั่นคงของทั้งสองประเทศที่มีการแลกเปลี่ยนการเยือน และการแบ่งปันข้อมูลข่าวสารอย่างสม่ําเสมอ
เอกอัครราชทูตฯ กล่าวขอบคุณรองนายกรัฐมนตรีที่ให้เข้าพบในวันนี้ โดยรู้สึกยินดีที่ได้มาประจําการที่ประเทศไทย โดยเฉพาะอย่างยิ่งที่ในปีนี้ครบรอบ 70 ปีของการสถาปนาความสัมพันธ์ทางการทูตระหว่างกัน
ทั้งสองฝ่ายเห็นพ้องที่จะพัฒนาความร่วมมือในประเด็นสําคัญร่วมกัน โดยเฉพาะอย่างยิ่งกระชับความร่วมมือด้านการทหารให้ใกล้ชิดมากยิ่งขึ้น ผ่านกลไก ความร่วมมือและกิจกรรมต่าง ๆ ซึ่งไทยชื่นชมการพัฒนาอุตสาหกรรมป้องกันประเทศของอินโดนีเซีย และหวังว่าทั้งสองประเทศจะสามารถแลกเปลี่ยนเรียนรู้ ประสบการณ์ระหว่างกันได้มากยิ่งขึ้นในอนาคต
ในตอนท้าย รองนายกรัฐมนตรียืนยันความพร้อมของไทย ที่จะร่วมมือกับอินโดนีเซีย ในการรับมือกับความท้าทายต่าง ๆ ที่เกิดขึ้นจากสถานการณ์การระบาดโควิด-19 และเชื่อมั่นว่า ทั้งสองประเทศจะฟื้นตัวกลับมาเข้มแข็งยิ่งกว่าเดิม หลังจากสถานการณ์คลี่คลาย โดยเอกอัครราชทูตฯ ชื่นชมการจัดการสถานการณ์การแพร่ระบาดของไทย พร้อมขอบคุณที่รัฐบาลไทยอํานวยความสะดวกในการส่งคนอินโดนีเซียกลับประเทศแล้ว 4 เที่ยวบิน
รัฐบาลไทย-ข่าวทำเนียบรัฐบาล-“เฉลิมชัย” สั่งปลัด กษ. ช่วยคลังอัพเดททะเบียนเกษตรกร มั่นใจรัฐบาลเยียวยาเกษตรกรทุกกลุ่ม
วันศุกร์ที่ 10 เมษายน 2563
“เฉลิมชัย” สั่งปลัด กษ. ช่วยคลังอัพเดททะเบียนเกษตรกร มั่นใจรัฐบาลเยียวยาเกษตรกรทุกกลุ่ม
“เฉลิมชัย” สั่งปลัด กษ. ช่วยคลังอัพเดททะเบียนเกษตรกร มั่นใจรัฐบาลเยียวยาเกษตรกรทุกกลุ่ม พร้อมมอบ สศก.เร่งจัดทําแผนสํารองอาหารป้องกันการขาดแคลน
“เฉลิมชัย” สั่งปลัด กษ. ช่วยคลังอัพเดททะเบียนเกษตรกร มั่นใจรัฐบาลเยียวยาเกษตรกรทุกกลุ่ม พร้อมมอบ สศก.เร่งจัดทําแผนสํารองอาหารป้องกันการขาดแคลน
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เปิดเผยว่า นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์มีคําสั่งถึงนายอนันต์ สุวรรณรัตน์ ปลัดกระทรวงเกษตรและสหกรณ์ ให้ประสานการทํางานกับปลัดกระทรวงการคลังเกี่ยวกับมาตรการช่วยเหลือเกษตรกรที่ได้รับผลกระทบจากโควิด-19 เป็นการเร่งด่วน เพื่ออัพเดททะเบียนเกษตรกรให้ครอบคลุมครบถ้วน
โดยเฉพาะกลุ่มเกษตรกรบางส่วน เช่น กลุ่มประมง กลุ่มปศุสัตว์ กลุ่มนาเกลือ และกลุ่มเกษตรกรที่ยังไม่เคยเข้าร่วมโครงการของรัฐ ที่จะไม่มีชื่ออยู่ในฐานข้อมูลของธนาคารเพื่อการเกษตรและสหกรณ์การเกษตร (ธ.ก.ส.) และกระทรวงการคลัง รวมทั้งกลุ่มเกษตรกรชาวนา ชาวไร่ข้าวโพด ชาวไร่มันสําปะหลัง ชาวสวนปาล์ม และชาวสวนยาง ที่ตกหล่นไม่ได้ขึ้นทะเบียนในโครงการประกันรายได้เกษตรกรเพื่อเสนอคณะรัฐมนตรีพิจารณา
ทั้งนี้ รัฐมนตรีว่าการกระทรวงเกษตรและสหกรณ์ได้กําชับให้เร่งดําเนินการเพื่อไม่ให้เกิดความล่าช้าในการช่วยเหลือเกษตรกร จึงมอบแนวทางให้เสนอต่อกระทรวงการคลัง โดยแบ่งเกษตรกรเป็น 2 กลุ่ม กลุ่มแรก คือ เกษตรกรที่มีทะเบียนในฐานข้อมูลอยู่แล้วให้โอนเข้าบัญชีเกษตรกรได้ทันที และกลุ่มสอง เป็นกลุ่มที่ตกหล่นไม่มีชื่อและต้องขึ้นทะเบียนใหม่ โดยกระทรวงเกษตรฯ จะช่วย ธ.ก.ส.และกระทรวงการคลังเร่งรัดดําเนินการให้เร็วที่สุด นอกจากนี้ ยังได้สั่งการให้สํานักงานเศรษฐกิจการเกษตรจัดทําแผนสํารองอาหาร (Food Reserve Plan) เพื่อรองรับปัญหาการขาดแคลนอาหารอันอาจจะเกิดขึ้นหากวิกฤติโควิด-19 ยืดเยื้อกว่าที่คาดหมาย
“เกษตรกรเป็นกระดูกสันหลังของชาติที่ต้องช่วยเหลือให้มากที่สุด เพราะประสบปัญหาวิกฤติภัยแล้งและถูกซ้ําเติมต่อเนื่องด้วยวิกฤติโควิด-19 ทําให้ขาดทุนเป็นหนี้สินทุกครัวเรือน จึงมั่นใจว่ารัฐบาลพร้อมอุ้มชูเยียวยาเกษตรกรทุกกลุ่มตามที่กระทรวงเกษตรฯ เสนอ ซึ่งถ้าช่วยครัวเรือนละ 5,000 บาท เป็นเวลา 6 เดือนจะช่วยเกษตรได้มาก”
รัฐบาลไทย-ข่าวทำเนียบรัฐบาล-รมว.วธ. เร่งจัดสรรงบลงพื้นที่กระตุ้นเศรษฐกิจฐานรากภายในท้องถิ่น  พร้อมให้ทำแผนใช้จ่ายงบฯปี 62 – จี้สรุปเสนอปรับโครงสร้างกรม - หน่วยงานสังกัด
วันพุธที่ 20 มิถุนายน 2561
รมว.วธ. เร่งจัดสรรงบลงพื้นที่กระตุ้นเศรษฐกิจฐานรากภายในท้องถิ่น  พร้อมให้ทําแผนใช้จ่ายงบฯปี 62 – จี้สรุปเสนอปรับโครงสร้างกรม - หน่วยงานสังกัด
รมว.วธ. เร่งจัดสรรงบลงพื้นที่กระตุ้นเศรษฐกิจฐานรากภายในท้องถิ่น
พร้อมให้ทําแผนใช้จ่ายงบฯปี 62 – จี้สรุปเสนอปรับโครงสร้างกรม - หน่วยงานสังกัด
รมว.วธ. เร่งจัดสรรงบลงพื้นที่กระตุ้นเศรษฐกิจฐานรากภายในท้องถิ่น
พร้อมให้ทําแผนใช้จ่ายงบฯปี 62 – จี้สรุปเสนอปรับโครงสร้างกรม - หน่วยงานสังกัด
นายวีระโรจน์พจนรัตน์ รัฐมนตรีว่าการกระทรวงวัฒนธรรม (รมว.วธ.) เปิดเผยว่า ได้ประชุมผู้บริหารระดับสูงกระทรวงวัฒนธรรม (นัดพิเศษ) เมื่อเร็วๆนี้ ที่ประชุมกําชับให้ทุกกรมเร่งรัดการเบิกจ่ายงบประมาณปี 2561 ให้เป็นไปตามเป้าหมายของรัฐบาลและให้จัดสรรงบประมาณลงพื้นที่เพื่อกระตุ้นเศรษฐกิจฐานรากของท้องถิ่น โดยจัดทําแผนการดําเนินงานจากปัจจุบันจนถึงสิ้นปีงบประมาณ 2561 อาทิ การจัดกิจกรรมและส่งเสริมการฟื้อฟูงานวัดทั่วประเทศ การจัดทําหนังสือรุกขมรดกของแผ่นดิน รถโรงหนังเคลื่อนที่ รถพิพิธภัณฑ์เคลื่อนที่ และเตรียมพัฒนารถหอสมุดเคลื่อนที่ เป็นต้น นอกจากนี้ ที่ประชุมให้จัดทําแผนปฏิบัติการของวธ. และหน่วยงานในสังกัดประจําปีงบประมาณ 2562 และให้จัดทําแผนปฏิบัติการและแผนการใช้จ่ายงบประมาณประจําปีงบประมาณ พ.ศ. 2562 รวมทั้งจัดทําแผนจัดซื้อจัดจ้างตามพระราชบัญญัติจัดซื้อจัดจ้างและการบริหารพัสดุภาครัฐ พ.ศ. 2560 ให้แล้วเสร็จภายในวันที่ 14 กันยายน 2561
รัฐมนตรีว่าการกระทรวงวัฒนธรรม กล่าวอีกว่า ที่ประชุมได้ให้ทุกหน่วยงานจัดทําข้อมูลการปรับปรุงโครงสร้างและอัตรากําลังเสนอรมว.วธ. ภายในวันที่ 20 มิถุนายนนี้ และให้สํานักงานปลัดกระทรวงวัฒนธรรม(สป.วธ.) และกรมศิลปากร(ศก.) ติดตามความคืบหน้าการดําเนินงานแก้ไข ปรับปรุง และพัฒนากฎหมาย เช่น ร่างพระราชบัญญัติโบราณสถาน โบราณวัตถุ ศิลปวัตถุ และพิพิธภัณฑสถานแห่งชาติ (ฉบับที่..) พ.ศ. .... ร่างพระราชบัญญัติหอสมุดแห่งชาติ พ.ศ. .... และกฎหมายอื่น ๆ นอกจากนี้ ที่ประชุมให้กรมส่งเสริมวัฒนธรรม(สวธ.) สํานักงานศิลปวัฒนธรรมร่วมสมัย(สศร.) และศก.จัดทําแผนพัฒนากองทุนที่อยู่ในดูแลโดยจัดทําแผนเสนอขอรับการสนับสนุนทุกกองทุนและวีดิทัศน์เชิญชวนขอรับการบริจาค นอกจากนี้ให้ศก.จัดทําแผนขอรับการสนับสนุนการพัฒนาอุทยานประวัติศาสตร์ โบราณสถานและหอจดหมายเหตุแห่งชาติด้วย รวมทั้งให้ ศก.เชิญผู้ประกอบการที่มีความเชี่ยวชาญด้านการออกแบบ การบูรณะโบราณสถานและการจัดแสดงในพิพิธภัณฑ์มาพูดคุยหารือแนวทางการดําเนินงานร่วมกัน
นายวีระ กล่าวด้วยว่า นอกจากนี้ ที่ประชุมได้ให้สป.วธ. เร่งรัดประกวดแบบโครงการพัฒนาศูนย์วัฒนธรรมแห่งประเทศไทยให้เป็นพื้นที่บริการทางวัฒนธรรมระดับนานาชาติ ระยะที่ 2 ให้แล้วเสร็จโดยเร็วและให้ศก. เร่งรัดงานโครงการพัฒนาพื้นที่บริเวณคลอง 5 อําเภอคลองหลวง จังหวัดปทุมธานี เพื่อให้เป็นศูนย์กลางการเรียนรู้ทางศิลปวัฒนธรรมที่มีคุณภาพและมาตรฐานระดับโลก และเร่งจัดสร้างอาคารจัดแสดงนิทรรศการงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร ที่อ.คลองห้า จ.ปทุมธานีอีกทั้งให้ศก. รายงานความคืบหน้าการจัดสร้างอาคารจัดแสดงนิทรรศการงานพระราชพิธีถวายพระเพลิงพระบรมศพฯให้คณะรัฐมนตรี(ครม.) ทราบด้วย
รัฐมนตรีว่าการกระทรวงวัฒนธรรม กล่าวด้วยว่า ที่ประชุมมอบหมายให้สป.วธ.และสศร.เร่งเตรียมงานThailand Biennale, Krabi2018 โดยประสานหน่วยงานที่เกี่ยวข้องเพื่อขอความร่วมมือ และขอการสนับสนุนงบประมาณจากหน่วยงานต่างๆ
-----------------------------
รัฐบาลไทย-ข่าวทำเนียบรัฐบาล-สามเหลี่ยมมั่นคง ยกระดับ เศรษฐกิจชายแดนใต้
วันจันทร์ที่ 2 กรกฎาคม 2561
สามเหลี่ยมมั่นคง ยกระดับ เศรษฐกิจชายแดนใต้
รัฐบาลเดินหน้าสร้างความมั่นคงทางเศรษฐกิจให้กับพื้นที่ชายแดนภาคใต้ ผ่านโครงการเมืองต้นแบบสามเหลี่ยมมั่นคง มั่งคั่ง ยั่งยืน และกลไกประชารัฐ
ศุกร์ที่ 22 มิ.ย.61
สามเหลี่ยมมั่นคง ยกระดับ เศรษฐกิจชายแดนใต้
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเดินหน้าสร้างความมั่นคงทางเศรษฐกิจให้กับพื้นที่ชายแดนภาคใต้ ผ่านโครงการเมืองต้นแบบสามเหลี่ยมมั่นคง มั่งคั่ง ยั่งยืน และกลไกประชารัฐ เพื่อยกระดับคุณภาพชีวิตของประชาชนในพื้นที่ โดยพัฒนาเกษตรฐานรากและขยายผลผลิตเกษตรจากครัวเรือนสู่ชุมชน พัฒนาพื้นที่อุตสาหกรรมเกษตรก้าวหน้า สร้างศูนย์กระจายสินค้า โครงข่ายคมนาคม และส่งเสริมการท่องเที่ยว โดยในปีที่แล้วพบว่ามีนักท่องเที่ยวเดินทางเข้าพื้นที่เฉลี่ยกว่า 1,500,000 คน สูงกว่าทุกปีที่ผ่านมา ภาคการลงทุนขยายตัวในทุกจังหวัด เช่น จ.ยะลา ภาคบริการขยายตัวเพิ่มขึ้นร้อยละ 6.72 ภาคการผลิตร้อยละ 12.51 การลงทุนภาคเอกชนร้อยละ 10.67 และเกิดรายได้หมุนเวียนรวมกว่า 6,400 ล้านบาท
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองปลัดกระทรวงดิจิทัลฯ เข้าร่วมการประชุม “The 1st UNODC - Thailand National Cybercrime Roundtable Discussion”
วันอังคารที่ 27 มีนาคม 2561
รองปลัดกระทรวงดิจิทัลฯ เข้าร่วมการประชุม “The 1st UNODC - Thailand National Cybercrime Roundtable Discussion”
รองปลัดกระทรวงดิจิทัลฯ
นางอาทิตยา สุธาธรรม รองปลัดกระทรวงดิจิทัลเพื่อเศรษฐกิจและสังคม (ดีอี) กล่าวในพิธีเปิดการประชุมโต๊ะกลม “The 1st UNODC - Thailand National Cybercrime Roundtable Discussion” โดยสํานักงานป้องกันยาเสพติดและปราบปรามอาชญากรรมแห่งสหประชาชาติ (UNODC) จัดขึ้น ซึ่ง UNODC ได้จัดโครงการป้องกันอาชญากรรมในโลกไซเบอร์ และได้รับการสนับสนุนจากรัฐบาลประเทศออสเตรเลีย แคนาดา นอร์เวย์ สหราชอาณาจักร และสหรัฐอเมริกา เพื่อช่วยแก้ไขปัญหาด้านอาชญากรรมทางไซเบอร์ในกลุ่มประเทศเอเชียตะวันออกเฉียงใต้ จํานวน 8 ประเทศ ได้แก่ ไทย กัมพูชา อินโดนีเซีย ลาว มาเลเซีย เมียนมา ฟิลิปปินส์ และเวียดนาม โดยการประชุมดังกล่าวเป็นการหารือร่วมกันกับหน่วยงานที่เกี่ยวข้องของไทย อาทิ กระทรวงดิจิทัลเพื่อเศรษฐกิจและสังคม กระทรวงยุติธรรม กรมสอบสวนคดีพิเศษ (DSI) สํานักงานตํารวจแห่งชาติ สภาความมั่นคงแห่งชาติ ธนาคารแห่งชาติ ศูนย์ประสานการรักษาความมั่นคงปลอดภัยระบบคอมพิวเตอร์ประเทศไทย (ThaiCERT) และผู้ให้บริการด้านอินเทอร์เน็ต เพื่อแบ่งปันประสบการณ์และแนวทางปฏิบัติในการทํางานของแต่ละหน่วยงาน ตลอดจนร่วมกันสร้างเครือข่ายที่เป็นศูนย์กลางของไทยในการป้องกันอาชญากรรมทางไซเบอร์ เมื่อวันที่ 26 มีนาคม 2561 ณ ห้องบอลรูม 1 โรงแรมรอยัลออคิด เชอราตัน ถนนเจริญกรุง เขตบางรัก กรุงเทพฯ
******************
รัฐบาลไทย-ข่าวทำเนียบรัฐบาล-สธ. สร้างมาตรฐานการรักษาความปลอดภัยสารสนเทศ รับใบรับรองมาตรฐาน ISO/IEC 27001 : 2013
วันศุกร์ที่ 22 กันยายน 2560
สธ. สร้างมาตรฐานการรักษาความปลอดภัยสารสนเทศ รับใบรับรองมาตรฐาน ISO/IEC 27001 : 2013
กระทรวงสาธารณสุข รับมอบประกาศนียบัตรรับรองมาตรฐานความมั่นคงปลอดภัยด้านสารสนเทศ ISO/IEC 27001 : 2013
กระทรวงสาธารณสุข รับมอบประกาศนียบัตรรับรองมาตรฐานความมั่นคงปลอดภัยด้านสารสนเทศ ISO/IEC 27001 : 2013 ด้านระบบบริหารจัดการ DATA CENTER โดยผ่านการประเมินจากบริษัท British Standards Institution (BSI) ซึ่งเป็นบริษัทผู้ตรวจประเมินมาตรฐานสากลที่ได้รับการยอมรับจากองค์กรชั้นนําในระดับโลก ย้ําภาพลักษณ์ความน่าเชื่อถือในการเป็นหน่วยงานหลักดูแลข้อมูลด้านสุขภาพของประเทศ
วันนี้ (22 กันยายน 2560) ที่กระทรวงสาธารณสุข จ.นนทบุรี ศาสตราจารย์ คลินิกพิเศษ นายแพทย์เสรี ตู้จินดา ประธานคณะที่ปรึกษารัฐมนตรีว่าการกระทรวงสาธารณสุข รับมอบประกาศนียบัตรรับรองมาตรฐานความมั่นคงปลอดภัยด้านสารสนเทศ ISO/IEC 27001:2013 โดยมีผู้บริหารของบริษัท British Standards Institution (BSI) เป็นผู้มอบ และมีผู้บริหารพร้อมด้วยเจ้าหน้าที่ให้เกียรติเข้าร่วมพิธีอาทิ นายแพทย์สุวรรณชัย วัฒนายิ่งเจริญชัย รองปลัดกระทรวงสาธารณสุข (CIO) ผู้บริหารของบริษัท กสท โทรคมนาคม จํากัด (มหาชน) ซึ่งเป็นผู้สนับสนุนการดําเนินงานในครั้งนี้
นายแพทย์เสรีให้สัมภาษณ์ว่า กระทรวงสาธารณสุข โดยศูนย์เทคโนโลยีสารสนเทศและการสื่อสาร สํานักงานปลัดกระทรวงสาธารณสุข ได้จัดตั้ง DATA CENTER เพื่อจัดเก็บและบริหารจัดการฐานข้อมูลสําคัญ ด้านการแพทย์และสุขภาพ (Health Data Center) มีการควบคุมและรักษาความมั่นคงปลอดภัยของระบบเทคโนโลยีสารสนเทศอย่างเคร่งครัด ตั้งแต่ปี พ.ศ. 2557 ตามแนวทางมาตรฐาน ISO/IEC 27001 : 2013 ซึ่งเป็นมาตรฐานการรักษาความมั่นคงปลอดภัยสารสนเทศขององค์กรที่ได้รับการยอมรับในระดับนานาชาติ ในด้านการจัดการข้อมูลที่มีความอ่อนไหว (Sensitive Data) และต้องการความปลอดภัยสูง เช่น ข้อมูลด้านการเงินพาณิชย์อิเล็คทรอนิคส์ ข้อมูลส่วนบุคคล มาตรฐานนี้ยังใช้อ้างอิงในกฎหมายด้านไอซีทีของประเทศด้วย และในปี พ.ศ. 2560 สํานักงานปลัดกระทรวงสาธารณสุข ได้ขอรับการประเมินเพื่อรับรองมาตรฐานความมั่นคงปลอดภัยด้านสารสนเทศ ISO/IEC 27001 : 2013 ด้านระบบบริหารจัดการ DATA CENTER กระทรวงสาธารณสุข โดยมี บริษัท กทส โทรคมนาคม จํากัด (มหาชน) เป็นผู้ให้การสนับสนุนด้านวิชาการและคําปรึกษา แก่ข้าราชการและเจ้าหน้าที่ในการดําเนินงาน
นายแพทย์เสรีกล่าวเพิ่มเติมว่า เมื่อเดือนสิงหาคมที่ผ่านมา บริษัท British Standards Institution (BSI) ซึ่งเป็นผู้ตรวจประเมินรับรองมาตรฐาน ISO/IEC 27001 : 2013 ได้ตรวจประเมินระบบบริหารจัดการ DATA CENTER กระทรวงสาธารณสุข และพิจารณาให้ผ่านเกณฑ์การประเมิน ตามมาตรฐานความมั่นคงปลอดภัยด้านสารสนเทศ ISO/IEC 27001 : 2013 โดยมีอาคาร Data Center เป็นศูนย์กลางเก็บข้อมูลสําคัญของกระทรวงสาธารณสุข ทั้งข้อมูลผู้ป่วย ข้อมูลการแพทย์และสุขภาพ ข้อมูลส่งเสริมป้องกันสุขภาพ ข้อมูลผู้บริโภค ข้อมูลผลิตภัณฑ์ด้านสุขภาพและการสาธารณสุข ตลอดจนข้อมูลเพื่อสนับสนุนการบริหารจัดการของหน่วยงานในสังกัดกระทรวงสาธารณสุข และปัจจุบันเป็นที่จัดเก็บคลังข้อมูลด้านการแพทย์และสุขภาพ HDC : Health Data Center ทั้งระดับจังหวัดและระดับกระทรวง เพื่อนํามาสังเคราะห์และนําเสนอเป็นสารสนเทศที่เข้าใจได้โดยง่ายที่https://hdcservice.moph.go.thเป็นประโยชน์ทั้งด้านการบริหารจัดการโรคและภัยสุขภาพในภาพรวมประเทศ เขต และจังหวัด ซึ่งจะช่วยให้สถานบริการทางการแพทย์ ได้นําข้อมูลหรือสถิติด้านสุขภาพที่ถูกต้องและรวดเร็วมาบูรณาการในการดูแลรักษาสุขภาพแก่ประชาชนทั้งประเทศ
รัฐบาลไทย-ข่าวทำเนียบรัฐบาล-โครงการประกันภัยข้าวนาปี ปีการผลิต 2563
วันอังคารที่ 21 เมษายน 2563
โครงการประกันภัยข้าวนาปี ปีการผลิต 2563
ในการประชุมคณะรัฐมนตรีเมื่อวันที่ 21 เมษายน 2563 คณะรัฐมนตรีได้มีมติเห็นชอบโครงการประกันภัยข้าวนาปี  (โครงการฯ) ปีการผลิต 2563 เพื่อใช้เป็นเครื่องมือในการบริหารจัดการความเสี่ยงจากภัยธรรมชาติให้แก่เกษตรกรผู้เพาะปลูกข้าวนาปี ตามที่กระทรวงการคลังเสนอ
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ในการประชุมคณะรัฐมนตรีเมื่อวันที่ 21 เมษายน 2563 คณะรัฐมนตรีได้มีมติเห็นชอบโครงการประกันภัยข้าวนาปี (โครงการฯ) ปีการผลิต 2563 เพื่อใช้เป็นเครื่องมือในการบริหารจัดการความเสี่ยงจากภัยธรรมชาติให้แก่เกษตรกรผู้เพาะปลูกข้าวนาปี ตามที่กระทรวงการคลังเสนอ สําหรับโครงการฯ ปีการผลิต 2563 เป็นการดําเนินโครงการต่อเนื่องจากโครงการฯ ปีการผลิต 2554 – 2562 โดยคงรูปแบบการรับประกันภัยพื้นฐานในส่วนที่ 1 (Tier 1) ซึ่งภาครัฐให้การอุดหนุนค่าเบี้ยประกันภัยแก่เกษตรกร และการประกันภัยเพิ่มเติมในส่วนที่ 2 (Tier 2) ซึ่งเป็นการประกันภัยภาคสมัครใจ เพื่อให้เกษตรกรที่เข้าร่วมโครงการฯ มีส่วนร่วมในการรับภาระค่าเบี้ยประกันภัย ทั้งนี้ โครงการฯ ปีการผลิต 2563 มีรายละเอียดที่สําคัญ ดังนี้
1. เพิ่มเป้าหมายสําหรับการเอาประกันภัยพื้นฐานในส่วนที่ 1 (Tier 1) จาก 30 ล้านไร่ ในปีการผลิต 2562 เป็นจํานวน 44.7 ล้านไร่ หรือคิดเป็นร้อยละ 75 ของพื้นที่เพาะปลูกข้าวนาปีทั่วประเทศ โดยแบ่งเป็น (1) เกษตรกรที่เป็นลูกค้าสินเชื่อเพื่อการเพาะปลูกข้าวนาปี ปีการผลิต 2563 ของธนาคารเพื่อการเกษตรและสหกรณ์การเกษตร (ธ.ก.ส.) ทุกราย จํานวนไม่เกิน 28 ล้านไร่ (2) เกษตรกรทั่วไปในพื้นที่เพาะปลูกข้าวนาปีที่มีความเสี่ยงต่อภัยธรรมชาติต่ํา 594 อําเภอ จํานวนไม่เกิน 15.7 ล้านไร่ และ (3) เกษตรกรทั่วไปในพื้นที่เพาะปลูกข้าวนาปีมีความเสี่ยงต่อภัยธรรมชาติปานกลางและสูง จํานวนไม่เกิน 1 ล้านไร่ และกําหนดเป้าหมายการประกันภัยเพิ่มเติมในส่วนที่ 2 (Tier 2) จํานวน 1 ล้านไร่
2. คงรูปแบบและประเภทภัยที่ได้รับการคุ้มครองเช่นเดียวกับโครงการฯ ในปีการผลิต 2562 โดยการรับประกันภัยพื้นฐานในส่วนที่ 1 (Tier 1) มีวงเงินความคุ้มครองสูงสุด 1,260 บาทต่อไร่ สําหรับภัยธรรมชาติทั้งหมด 7 ประเภท ได้แก่ น้ําท่วมหรือฝนตกหนัก ภัยแล้ง ฝนแล้งหรือฝนทิ้งช่วง ลมพายุหรือพายุไต้ฝุ่น ภัยอากาศหนาวหรือน้ําค้างแข็ง ลูกเห็บ ไฟไหม้ และภัยช้างป่า และวงเงินความคุ้มครองสูงสุด 630 บาทต่อไร่ สําหรับภัยศัตรูพืชหรือโรคระบาด สําหรับเกษตรกรที่เอาประกันภัยในส่วนที่ 2 (Tier 2) จะได้รับวงเงินความคุ้มครอง 240 บาทต่อไร่สําหรับภัยธรรมชาติทั้งหมด 7 ประเภทดังกล่าว และวงเงินความคุ้มครองเพิ่มเติม 120 บาทต่อไร่สําหรับภัยศัตรูพืชและโรคระบาด ทั้งนี้ เมื่อรวมวงเงินความคุ้มครองส่วนที่ 1 (Tier 1) และ ส่วนที่ 2 (Tier 2) แล้ว จะได้รับความคุ้มครอง 1,500 และ 750 บาทต่อไร่ ตามลําดับ
3. รัฐบาลอุดหนุนค่าเบี้ยประกันภัยให้แก่เกษตรกรทุกรายสําหรับการประกันภัยในส่วนที่ 1 (Tier 1) ในอัตรา 58 บาทต่อไร่ และอุดหนุนเพิ่มเติมในส่วนภาษีมูลค่าเพิ่มและอากรแสตมป์ทั้งหมด คิดเป็นงบประมาณรวม 2,910,391,000 บาท และ ธ.ก.ส. จะให้การอุดหนุนค่าเบี้ยประกันภัยให้แก่เกษตรกรที่เป็นลูกค้าสินเชื่อเพื่อการเพาะปลูกข้าวนาปี ในอัตรา 39 บาทต่อไร่
ทั้งนี้ โครงการฯ ปีการผลิต 2563 สามารถเริ่มดําเนินการได้ทันทีหลังได้รับการอนุมัติโดยมติคณะรัฐมนตรี
สํานักนโยบายระบบการคุ้มครองผลประโยชน์ทางการเงิน สํานักงานเศรษฐกิจการคลัง
โทร. 0 2273 9020 ต่อ 3691
https://bit.ly/3czfvsl
รัฐบาลไทย-ข่าวทำเนียบรัฐบาล-รองนายกรัฐมนตรี และ รมว.ยุติธรรม เปิดงานนิทรรศการผลิตภัณฑ์ราชทัณฑ์ ครั้งที่ ๕๑
วันจันทร์ที่ 12 กุมภาพันธ์ 2561
รองนายกรัฐมนตรี และ รมว.ยุติธรรม เปิดงานนิทรรศการผลิตภัณฑ์ราชทัณฑ์ ครั้งที่ ๕๑
พลอากาศเอกประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม เป็นประธานเปิดงานนิทรรศการผลิตภัณฑ์ราชทัณฑ์ ครั้งที่ ๕๑ ภายใต้แนวคิด "วิถีไทย วิถีราชทัณฑ์ มุ่งมั่นสู่ไทยแลนด์ ๔.๐
ในวันศุกร์ที่ ๙ กุมภาพันธ์ ๒๕๖๑ เวลา ๑๘.๐๐ น.
พลอากาศเอกประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม
เป็นประธานเปิดงานนิทรรศการผลิตภัณฑ์ราชทัณฑ์ ครั้งที่ ๕๑
ภายใต้แนวคิด "วิถีไทย วิถีราชทัณฑ์ มุ่งมั่นสู่ไทยแลนด์ ๔.๐
โดยมีผู้บริหารกระทรวงยุติธรรม พันตํารวจเอก ณรัชต์ เศวตนันทน์ อธิบดีกรมราชทัณฑ์
ผู้บริหารกรมราชทัณฑ์ และประชาชนทั่วไป เข้าร่วมงานฯ
ณ บริเวณสนามหน้าเรือนจํากลางคลองเปรม ถนนงามวงศ์วาน กรุงเทพฯ
รองนายกรัฐมนตรี และรัฐมนตรีว่าการกระทรวงยุติธรรม กล่าวว่า การจัดงานนิทรรศการผลิตภัณฑ์ราชทัณฑ์ในครั้งนี้
ได้สะท้อนให้เห็นถึงความมุ่งมั่นของกรมราชทัณฑ์ในการพัฒนาพฤตินิสัยของผู้ต้องขัง
ด้วยการสร้างงาน สร้างอาชีพ เพื่อคืนคนดี มีความรู้ สู่สังคม ผ่านทางผลิตภัณฑ์ราชทัณฑ์ในรูปแบบต่างๆ
ซึ่งเป็นผลผลิตจากการฝึกวิชาชีพ โดยรายได้ภายหลังหักค่าใช้จ่าย
จะนําไปจ่ายเป็นเงินรางวัลปันผลให้แก่ผู้ต้องขังที่มีส่วนร่วมต่อไป
ทั้งนี้ อยากขอโอกาสจากสังคม ในการเปิดรับผู้ต้องขังที่ผ่านกระบวนการขัดเกลาในด้านต่างๆ กลับสู่สังคม
ด้วยความเชื่อมั่นว่าหากบุคคลเหล่านี้สามารถประกอบอาชีพ มีรายได้เลี้ยงตนเองและครอบครัว
ก็จะไม่หวนกลับไปกระทําความผิดซ้ําอีก ดังคํากล่าวที่ว่า "ประชารัฐร่วมใจ พัฒนาพฤตินิสัยผู้ต้องขัง"
ในโอกาสนี้ รองนายกรัฐมนตรี และรัฐมนตรีว่าการกระทรวงยุติธรรม ได้มอบโล่รางวัล
ให้แก่ผู้แทนจากเรือนจําและทัณฑสถานที่ได้รับรางวัลชนะเลิศ
จากการประกวดผลิตภัณฑ์ราชทัณฑ์ประจําปี ๒๕๖๑ ในประเภทต่างๆ จํานวน ๑๘ รางวัล
ต่อจากนั้น รองนายกรัฐมนตรี และรัฐมนตรีว่าการกระทรวงยุติธรรม ได้นําคณะผู้บริหารกระทรวงยุติธรรม
เยี่ยมชมผลิตภัณฑ์ราชทัณฑ์ที่จัดแสดงภายในบูธจากเรือนจําและทัณฑสถานทั่วประเทศ
ทั้งนี้ ผู้ที่สนใจสนับสนุนผลิตภัณฑ์สินค้าราชทัณฑ์โดยฝีมือผู้ต้องขังจากเรือนจําและทัณฑสถานต่างๆ
สามารถเลือกซื้อสินค้าในงานนิทรรศการฯดังกล่าว ได้ระหว่างวันที่ ๙ - ๑๘ กุมภาพันธ์ ๒๕๖๑
หรือผ่านสื่อออนไลน์ได้ที่ www.gpgpthai.com, ID Line:gpgpthai, Facebook:E-Commerce ราชทัณฑ์
และหมายเลขโทรศัพท์ ๐๙๘ ๘๒๗ ๓๕๖๒
รัฐบาลไทย-ข่าวทำเนียบรัฐบาล-นรม. กล่าวสนับสนุนและเป็นกำลังใจในโอกาสครบรอบ 55 ปี มูลนิธิช่วยคนปัญญาอ่อนแห่งประเทศไทย ในพระบรมราชินูปถัมภ์
วันอังคารที่ 11 กรกฎาคม 2560
นรม. กล่าวสนับสนุนและเป็นกําลังใจในโอกาสครบรอบ 55 ปี มูลนิธิช่วยคนปัญญาอ่อนแห่งประเทศไทย ในพระบรมราชินูปถัมภ์
นรม. กล่าวสนับสนุนและเป็นกําลังใจในโอกาสครบรอบ 55 ปี มูลนิธิช่วยคนปัญญาอ่อนแห่งประเทศไทย ในพระบรมราชินูปถัมภ์
วันนี้ (11 กรกฎาคม 2560) เวลา 8.30 น. ณ ห้องโถงกลางชั้น 1 ตึกบัญชาการ 1 ทําเนียบรัฐบาล นางสายสม วงศาสุลักษณ์ ประธานมูลนิธิช่วยคนปัญญาอ่อนแห่งประเทศไทย ในพระบรมราชินูปถัมภ์ นําคณะกรรมการบริหารและอาสาสมัครของมูลนิธิฯ มาพบ พลเอก ประยุทธ์ จันทร์โอชา นายกรัฐมนตรี เพื่อประชาสัมพันธ์และมอบเข็มกลัดดอกบานชื่นในโอกาสวันที่ 11 กรกฎาคม ของทุกปีเป็นวันคล้ายวันก่อตั้งมูลนิธิฯ และครบรอบ 55 ปีในปีนี้ ภายใต้คําขวัญ “เพื่อโลกสดใส มอบดอกบานชื่นแทนใจ ช่วยคนพิการทางสติปัญญา” โดยจะทําการรณรงค์จําหน่ายดอกบานชื่นระหว่างเดือนมิถุนายน - กรกฎาคม 2560
โอกาสนี้ ประธานมูลนิธิช่วยคนปัญญาอ่อนแห่งประเทศไทยกล่าวรายงานว่า มูลนิธิช่วยคนปัญญาอ่อนแห่งประเทศไทย เป็นองค์กรสาธารณกุศลก่อตั้งเมื่อปี 2505 ซึ่งมีวัตถุประสงค์เพื่อส่งเสริมฟื้นฟูสมรรถภาพด้านต่าง ๆ ของผู้พิการทางสติปัญญาให้สามารถดํารงชีวิตประจําวันได้ และไม่เป็นภาระแก่ครอบครัวและสังคม ตลอดจนเผยแพร่วิธีการป้องกันเพื่อลดอัตราการเกิดภาวะปัญญาอ่อน ซึ่งในปัจจุบันมูลนิธิฯ มีหน่วยงานที่ให้บริการคนพิการทางสติปัญญาในทุกระดับวัยและระดับความพิการทั้งหมด 10 แห่ง ตั้งอยู่ในส่วนกลาง 6 แห่ง และในส่วนภูมิภาค 4 แห่ง อีกทั้งยังได้ไปให้บริการในชุมชนต่าง ๆ อีกไม่น้อยกว่า 65 จังหวัด ทั่วประเทศ
จากนั้น ประธานมูลนิธิช่วยคนปัญญาอ่อนแห่งประเทศไทย ในพระบรมราชินูปถัมภ์ ได้ติดเข็มกลัดดอกบานชื่นสัญลักษณ์ “วันเมตตาปัญญาอ่อน” แก่นายกรัฐมนตรี ซึ่งนายกรัฐมนตรีได้กล่าวขอบคุณ พร้อมยินดีเป็นกําลังใจให้แก่มูลนิธิฯ ในการรณรงค์จัดจําหน่ายดอกบานชื่น เพื่อจัดหาทุนช่วยเหลือผู้พิการทางสติปัญญา ให้มีคุณภาพชีวิตที่ดีตามเจนตนารมณ์ของมูลนิธิฯ ต่อไป
**********************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ประกาศสถานเอกอัครราชทูต ณ กรุงปักกิ่ง  เรื่อง การแพร่ระบาดของไวรัสโคโรน่าสายพันธุ์ใหม่ COVD-19 ในสาธารณรัฐประขาชนจีน ฉบับที่ 7 [กระทรวงการต่างประเทศ]
วันศุกร์ที่ 19 มิถุนายน 2563
ประกาศสถานเอกอัครราชทูต ณ กรุงปักกิ่ง  เรื่อง การแพร่ระบาดของไวรัสโคโรน่าสายพันธุ์ใหม่ COVD-19 ในสาธารณรัฐประขาชนจีน ฉบับที่ 7 [กระทรวงการต่างประเทศ]
ประกาศสถานเอกอัครราชทูต ณ กรุงปักกิ่ง เรื่อง การแพร่ระบาดของไวรัสโคโรน่าสายพันธุ์ใหม่ COVD-19 ในสาธารณรัฐประขาชนจีน ฉบับที่ 7
รัฐบาลไทย-ข่าวทำเนียบรัฐบาล-รมต.อุตตมฯ นำผู้บริหารลงพื้นที่จังหวัดลำปาง” พบผู้ประกอบการไม้ หารือแนวทางการนำเทคโนโลยีและนวัตกรรมมาปรับใช้และผลิตสินค้า เพื่อสร้างความแตกต่าง ป้อนความต้องการของตลาด
วันอังคารที่ 15 มกราคม 2562
รมต.อุตตมฯ นําผู้บริหารลงพื้นที่จังหวัดลําปาง” พบผู้ประกอบการไม้ หารือแนวทางการนําเทคโนโลยีและนวัตกรรมมาปรับใช้และผลิตสินค้า เพื่อสร้างความแตกต่าง ป้อนความต้องการของตลาด
นายอุตตม สาวนายน รัฐมนตรีว่าการกระทรวงอุตสาหกรรม ลงพื้นที่เยี่ยมชม บริษัท เจริญแสง จํากัด สถานประกอบการผลิตภัณฑ์ไม้ส่งออก
เมื่อวันที่ 14 มกราคม 2562 นายอุตตม สาวนายน รัฐมนตรีว่าการกระทรวงอุตสาหกรรม ลงพื้นที่เยี่ยมชม บริษัท เจริญแสง จํากัด สถานประกอบการผลิตภัณฑ์ไม้ส่งออก โดยมี นายสันติ กีระนันทน์ผู้ช่วยรัฐมนตรีประจํากระทรวงอุตสาหกรรม นายสุวินัย ต่อศิริสุข เลขานุการรัฐมนตรีว่าการกระทรวงอุตสาหกรรม นายพสุ โลหารชุน ปลัดกระทรวงอุตสาหกรรม นางสาวนิสากร จึงเจริญธรรม นายสุรพล ชามาตย์ รองปลัดกระทรวงอุตสาหกรรม และคณะผู้บริหารกระทรวงอุตสาหกรรม ร่วมลงพื้นที่ ณ บริษัท เจริญแสง จํากัด อําเภอแม่ทะ จังหวัดลําปาง นอกจากนี้ผู้บริหากระทรวงอุตสาหกรรมได้พบปะหารือผู้บริหารบริษัทฯ และเครือข่าย
เกี่ยวกับแนวทางการนําเทคโนโลยีและนวัตกรรมมาปรับใช้และผลิตสินค้าที่เป็นมิตรกับสิ่งแวดล้อม เพื่อสร้างความแตกต่าง ให้กับผลิตภัณฑ์ป้อนความต้องการของตลาด #prindustry